钦定古今图书集成/明伦汇编/闺媛典/第331卷 > 何氏妪
## 钦定古今图书集成/明伦汇编/闺媛典/第331卷 > 何氏妪

按《福宁州志》：“何氏妪，本州军人妻。至正十二年，红巾
贼寇境，州尹王伯颜拒战于杨梅岭，退北至城西桥
上，妪以避。贼遇之，跪曰：‘公，我父母也’。进二橘，伯颜啖
之。已而闻贼入城，流涕曰：‘误百姓者我也’。欲坠桥死。
妪挽其衣跪曰：‘公，天子命官，来守是邦，爱民灭贼，岂
不笃欤？堤备守御，岂不周欤？夫事有兴衰，国有治乱，
人有生死，莫非数也。今以贼众我寡，城陷，公何尤焉？
更当出境他图，竭力募义，为克复之计，未晚也。奈何
死于此乎’？”遂导伯颜沿坑而上，避于风雷坛。伯颜嘉
其贤智，慰谢之，遂谋破贼。